50 DESCRIPTIO GLOBI INTELLECTUALS. 



fomitem suum plenior, ab inimicitia aeris sensim con- 

 stringitur et effingitur in formam pyramidis. Itaque 

 in flamma, basis flammae lata est, vertex acutus ; in 

 fumo, contra, inferius acutum, vertex latus, et tan- 

 quam pyramis inversa ; quia aer fumum recipit, 

 flammam comprimit. Quare consentaneum est flam- 

 mam apud nos esse pyramidalem, in ccelo globosam. 

 Similiter et flamma apud nos corpus momentaneutn 

 est, in aethere permanens et durabilis. Attamen et 

 apud nos flamma et ipsa manere possit in forma 

 sua et subsistere, nisi a circumfusis perderetur, 

 quod manifestissimum est in flammis majoribus. 

 Omnis enim portio flammae, in medio flammae sita, et 

 flamma undique circumdata, non perit, sed eadem 

 numero manet inexstincta, et coelum rapide petens ; 

 at in lateribus laboratur atque abinde orditur ex- 

 stinctio. Cujus rei modus (flammae interioris scilicet 

 permanentia in figura globosa, et flammae exterioris 

 vanescentia et pyramis) in flammis bicoloribus expe- 

 rimento demonstrari possit. Quinetiam de ipso 

 ardore flammae inter coelestem et nostram plurimum 

 variari potest. Nam flamma coelestis libenter et 

 placide explicatur, tanquam in suo, at nostra tan- 

 quam in alieno compingitur et ardet et furit. Om 

 nis etiam ignis constipatus, et incarceratus, fit arden- 

 tior. Enimvero et radii flammae coelestis postquam 

 ad corpora densiora et magis obstinata pervenerint, 

 et ipsi lenitatem suam deponunt, et fiunt magis 

 adurentes. Itaque non debuit Aristoteles conflagra- 

 tionem Heracliti orbi suo metuere, licet astra veros 

 ignes statuisset. Poterit igitur ista quaestio recipi 



